गुवाहाटी :  2014  माइथायाव सनितपुर जिल्लानि राकाकमारि पुलिस आउट पस्टनि बेन्दोंआव थानाय सान्थिपुर गामिआव साब्रै एनडिएफबिनि गुलि गावनायखौ बुधबाराव गुवाहाटी गोजौ बिजिरसालिआव नेसनेल इनभेसटिगेसन एजेन्सि ( NIA ) आ मिथिहोयो ।मखनो गोनांदि,2014  माइथायनि  23  डिसेम्बर दानआव बडलैन्ड आर्मि एबा एनडिएफबिनि गुलि गावनायनि जाहोनाव सा द' सुबुंआ जायगायावनो जिउ गोमादोंमोन आरो गुबुन सानैआ जखम जादोंमोन ।खौरां मोन्नाय बादिब्ला NIA आ दायनिगिरिफोरनि बेरेखा  2015  माइथायनि  22  जुलाइआव दायनि बिलाइआव थिखांदोंमोन ।